WP se Fourie op pad na Frankryk | Nuus24
Deon Fourie op agsteman teen Rebels
Kaapstad – Die WP-kaptein Deon Fourie is ‘n kontrak deur die Franse-klub Toulon aangebied en hy moet ná die Curriebeker by hulle aansluit.Die dinamiese haker het bevestig dat hy nog nie ‘n kontrak geteken het nie, maar dat die WP-afrigter Allister Coetzee weet dat hy teen alle waarskynlikheid einde van die jaar sal weg wees, het Rugby365.com berig.“Dit hang steeds af van wat kan gebeur, so ek gaan niks bevestig nie.”“Allister weet dat ek ‘n aanbod gekry het, maar ek is steeds gefokus op die Curriebeker. Ek is hier tot die einde van Oktober,” het Fourie gesê.Fourie het erken dat ná agt jaar se professionele rugby in Suid-Afrika is hy gereed om oorsee te gaan, en as alles glad verloop sal hy hom eersdaags by spelers soos Bakkies Botha, Jonny Wilkinson, Matt Giteau en Joe van Niekerk aansluit.“Dit gaan lekker wees. Ek is nou al agt jaar hier so dit is tyd om in ‘n ander rigting te gaan.”– Vir die jongste sportnuus volg Nuus24Sport op Twitter